
El ventall alluvial des Caló és el més meridional dels ventalls que es disposen 
al vessant nord-oest de la península d'Artà, en una estreta franja litoral al peu 
de la timba d'un relleu monoclinal. L'estudi dels materials sedimentaris i les 
relacions morfològiques entre les diferents unitats estratigràfiques permet 
conèixer quina ha estat l'evolució de l'àrea i la interrelació entre els diferents 
processos, marins i terrestres, que caracteritzen aquest medi litoral. 
S'identifiquen tres períodes d'agradació alluvial amb sengles episodis de 
dissecció, que s'intercalen amb dues formacions dunars. S'atribueix l'evolució 
dels ventalls al paper predominant de la tectònica, les variacions del nivell marí 
i la disponibilitat de sediments derivada de les variacions climàtiques. Es 
planteja una hipòtesi cronològica a partir de datacions i jaciments pleistocènics 
propers a l'àrea d'estudi. 

ES CALÓ ALLUVIAL FAN, SEDIMENTOLOGY AND QUATERNARY 
GEOMORPHOLOGICAL EVOLUTION (BETLEM, ARTÀ, MALLORCA). The 
Caló alluvial fan is located at Artà peninsula north-west flank. Sedimentation, 
morphology, and sequence architecture allow to indentify which has been the 
fan evolution within a transition coastal enviroment. Three main accretion phases 
with their respective dissection phases interbedded with two dune formations 
have been characterised. The fans building phases appear to be controlled by 
tectonics, sea level and by climatically-driven pulses of sediment supply. A 
chronology tentative is proposed following dated sediments and paleontological 
evidence in a nearest area. 

Introducció 


Els ventalls alluvials són formes 
habituals en el paisatge de Mallorca; de fet, 
apareixen com a solució de continuitat en 
bona part del perímetre de contacte entre els 
relleus de la Serra de Tramuntana o Llevant 
i les depressions del Pla. També es poden 
observar a les petites valls interiors de les 
serres o al peu dels relleus suaus que confor- 
men les elevacions centrals de l'illa. 

Els ventalls al-luvials són dipòsits de 
sediments detrítics, la superfície dels quals 
s'aproxima a un segment de con que irradia 
pendent avall des del punt on el corrent que 
aporta la càrrega detritica deixa l'àrea 
muntanyosa (Bull, 1977). Hom coincideix en 
una primera definició geomètrica, ja que els 
ventalls alluvials, al contrari del que és habi- 
tual en altre tipus de dipòsits detrítics, són un 
dels pocs fenòmens naturals fàcilment 
distingibles en base a la seva forma semi- 
cònica, una longitud radial que en ben poques 
Ocasions supera els 10 km, un perfil 
longitudinal plano-convex i uns valors radials 
de pendent comparativament força més alts 
que els d'altres sistemes com pugin ésser els 
rius trenats o els deltes (Blair i McPherson, 
1994b). 

Ara bé, l'acord en les causes 
genétiques no és tan unànime com ho és en 
la definició d'aquesta forma. Així una de les 
propostes defensa que la formació dels 
ventalls alluvials respon a la brusca ruptura 
de pendent que es produeix quan es passa 
d'una zona elevada a una de més plana 
(Allen, 1971, Blissenbach, 1954; White er al., 
1996). D'altra banda, són molts els autors que 
atribueixen un paper més important al canvi 
en la geometria hidràulica (Bull, 1977: Muto, 
1987), quan es passa d'un canal confinat a un 
altre que no ho està es dóna una disminució 
de la profunditat del flux i en conseqüència 
també disminueix la velocitat. L’efecte directe 
és la pèrdua de capacitat de càrrega del 
corrent i la deposició del material en 
suspensió. Existeixen altres arguments que 
s'afegeixen en aquesta dialèctica genètica, 


com són: la infiltració de l'aigua, el grau de 
bifurcació, etc. (Rachocki, 1981). 

La majoria. de ventalls al-luvials presen- 
ten canals d'incisió. Dues són les hipòtesis 
evolutives que aborden aquesta característica, 
una d'elles és de caràcter climàtic mentre que 
Paltra segueix una perspectiva dinàmica. 
Tanmateix, avui per avui, ambdues teories 
tendeixen a complementar-se (Ritter, 1995). 
Harvey (1978, 1987) proposa que els canvis 
climàtics són determinants a l'hora de provo- 
car la incisió o agradació del ventall al-luvial 
tot i que assenyala que no es pot deixar de 
banda a aquells factors intrínsecs com la 
neotectònica (Calvache et al., 1997) o la co- 
bertura vegetal (Gómez, 1996). 

L'estudi de l'evolució dels dipòsits dels 
ventalls al-luvials i les seves estructures inter- 
nes, especialment en aquells que presenten 
canals d'incisió o talussos, són una font 
interessant per a entendre l'evolució recent i 
passada del relleu (Colombo, 1979). Arreu de 
la contrada mediterrània són nombrosos els 
estudis sobre els ventalls alluvials, i en 
destacam aquells que per similitud als que 
són objecte d'aquest estudi també es troben 
en àrees litorals (Harvey, 1978; Harvey et al., 
1998; Hayward, 1983; Nemec i Postma, 1993; 
Segura, 1990; Silva et al., 1992). 

A Mallorca les referències dedicades 
al Quaternari -continental-. són escasses si les 
comparam amb l'abundant bibliografia a 
l'entorn del Quaternari marí. Més enllà de les 
breus cites de La Marmora, Hermite, Fallot, 
Darder i Solé Sabarís (Cuerda, 1989), els 
treballs centrats en aquesta temàtica gairebé es 
redueixen a l'assaig metodològic de Verd 
(1972) i les observacions de Butzer (1964, 
1975). Més proper en el temps trobam les 
breus descripcions dels ventalls al-luvials de 
la conca de Palma (Grimalt i Rodriguez- 
Perea, 1994) i una introducció geomorfològica 
al sistema de ventalls alluvials de Betlem 
(Rodríguez-Perea, 1998). Pel que fa al registre 
fòssil, també existeiein alguns treballs sobre 
els ventalls alluvials, tot i que fan referència 
al marc geogràfic del Miocè de Cabrera 
(Fornós et al., 1984). 

L'objectiu del present treball és la 
descripció dels cossos i processos sedimentaris 
que intervingueren en la configuració del 
ventall alluvial des Caló i establir les 
relacions que pugui tenir amb altres se- 
qüéncies descrites del quaternari en una àrea 
próxima. 


Mètode 


S'ha procedit a l'aixecament d'una 
cartografia de detall al camp, així com a par- 
tir de fotografia aèria escala 1:18.000. També 
s'ha procedit amb l'aixecament de columnes 
i seccions estratigràfiques seguint les pautes 
recollides per Graham (1998). Per a la 
classificació i denominació de les partícules 
gruixudes s'empra la terminologia de Blair i 
McPherson (1999). 

Pel que fa a la caracterització dels 
diferents tipus de bretxes i conglomerats s'ha 
desenvolupat una anàlisi morfoscòpica on es 
consideren com a variables principals la for- 
mà i la textura dels clastes (Benn i 
Ballantayne, 1993). Hom accepta que aquest 
tipus d'anàlisi aboca força informació respecte 
els processos de deposició i mitjans de 
transport (Fritz i Moore, 1988, Miall, 1996). 

Per a l'estudi de la forma, s'ha midat 
l'eix major (a), intermedi (b) i menor (c) de 
cada claste. S'han construit diagrames ternaris 
on les arestes representaven: la relació entre 
l'eix menor i el major (c/a, índex d'Sneed i 
Folk), la ratio entre l'eix intermedi i el major 
(b/a) i la proporcionalitat entre longitud i 
amplada (a-b/a-c, índex de Zing). Els diagra- 
mes ternaris, entre altres avantatges, permeten 
una comparació ràpida i molt gràfica entre 
diferents mostres i diferents processos. 

Atès que els fanglomerats són cossos 
detrítics a primer cop d'ull força homogenis, 
s'ha considerat per a cada claste la seva tex- 
turà tot seguint la classificació d'arrodoniment 
de Rrumbein (1941), i que diferencia entre 
clastes molt angulars (VA), angulars (A), 
subangulars, (SA), subarrodonits (SR) i 
arrodonits (R). 


D'aquesta manera forma i textura 
s'integren a partir de l'índex C,, (Benn i 
Ballantayne, 1994) que representa el percen- 
tatge de clastes que tenen la seva ratio entre 
els eixos c i a igual o per sota del valor 0,4. 


"L'expressió percentual de la quantitat de 


punts que es troben Sota un valor de forma 
específic, ens ofereix l'avantatge de treballar 
amb un índex no paramètric, evitant la distor- 
sió que podríem tenir a les mostres derivada 
d'una distribució asimètrica (Evans, 1999). 

Les dades s'han pres sobre 20 mostres 
de 50 clastes, car aquest és el nombre que 
Pettijohn (1957) estableix com a representatiu 
en base del test de significació de Rayleight 
(p20,88). 


Situació geogràfica i 
esbós geomorfològic 


El sistema de ventalls alluvials de 
Betlem es troba situat al nord-est de la penín- 
sula d'Artà (Fig. 1), just a tocar del 
tancament de la badia d'Alcüdia al sud-est pel 
cap de Ferrutx, representen la perllongació del 
Contacte entre les serres de Llevant i la 
depressió central de Mallorca dins la Badia 
d'Alcúdia. 

Des d'una perspectiva simplista, les 
línies estructurals de les serres de Llevant, 
definides per la presència d'encavalcaments i 
plecs, s'organitzen en dues direccions ortogo- 
nals més o menys sincròniques: NE-SVV i 
NW-SE (Sàbat, 1986). El sentit NE-SW 
defineix el contacte amb la depressió a partir 
d'un fort escarpament corresponent al conjunt 
de làmines encavalcades apilades amb vergèn- 
cia NW i a partir de les quals es 
desenvolupen els cossos sedimentaris dels 
ventalls alluvials. La segona directriu direc- 
cional marca l'orientació de bona part dels 
cursos fluvio-torrencials així com de là línia 
de costa del sistema platja-duna de la badia 
d'Alcúdia. 

Un cop d'ull general al conjunt de les 
formes presents a l'àrea ens ubica en un 
relleu de tipus apalatxià, on cal diferenciar 

Fig. 1. Mapa de situació i croquis gemorfològic dels ventalls al-luvials de Betlem. 1) Dolomies. 2) 
Margocalcàries. 3) Ventall al'luvial. 4) Eolianites. 5) Rossegueres. 6) Nucli urbà. 7) Curs-fluvio torrencial. 
8) Fractures. 9) Cresta monoclinal. 10) Batimetria. 11). Glacis mixte, Flat iron. 

Fig. 1. Location map and Betlem fans geomorphological sketch. 1) Dolomite. 2) Marly-calcareous. 3) 
Alluvial fan. 4) Sandstone. 5) Rock falls. 6) Betlem (village). 7) Mountain stream. 8) Fracture. 
9)Hogback. 10) Bathymetry. 11) Flat iron. 

dos dominis a partir de les timbes del 
roquissar calcari (Fig. 2). A llevant des de la 
cresta monoclinal que corona els escarps, 
destaca un conjunt de relleus, tipus -cuesta-, 
sobre els que s'installa una xarxa fluvio- 
torrencial no gaire desenvolupada. A ponent 
després de l'abrupta paret liàsica tenim petites 
conques de les quals n'evolucionen ventalls 
alluvials que a la vegada presenten sistemes 
dunars fòssils adossats (Rodriguez-Perea, 
1998). Els vuit ventalls alluvials que 
caracteritzen aquest tram de costa presenten 
com a peculiaritat que els seus canals 
d'incisió s'organitzen amb un caràcter 
lleument meandriforme i que tots ells acaben 
desguassant bruscament en direcció nord. 

D'aquest sistema de ventalls, el des 
Caló és el més septentrional. S'ubica al peu 
del front d'un relleu estructural de disposició 
monoclinal, el pendent del qual cabussa vers 
el sud-est. La cresta d'aquest relleu arriba als 
433,5 m d'alçària a la Talaia Moreia. Els 
materials que constitueixen els relleus són 
bàsicament calcàries i dolomies juràssiques, 
tot i que les zones més deprimides estan 
modelades sobre margues i margocalcàries del 
Juràssic mitjà i superior així com també del 
Cretaci inferior (Olmo et al., 1992). 

El ventall al-luvial des Caló presenta 
una conca de drenatge d'1,1 km?; mentre que 





Fig. 2. Els ventall alluvial des Caló al peu de la cresta monoclinal. 
Fig. 2. Caló alluvial fan at hogback toe. 


la seva àrea és de 0,15 km', la longitud del 
canal major d'1,6 km i el radi del ventall de 
0,4 km (Rodríguez-Perea, 1998). L'àpex del 
ventall se situa en la confluència dels dos 
canals principals a l'entorn dels 25 m sobre 
el nivell de la mar. Des d'aquest punt 
s'encaixa cap a la mar un collector que amb 
un marcat caràcter meandriforme desguassa 
cap al nord. No hi ha altres canals d'incisió, 
tot i que cal destacar la presència d'alguns 
canals efímers sobre la superfície del con. 
Dels canals que conflueixen a l'àpex 
cal matisar les diferències pel que fa a 
pendent i encaixament (Fig. 3c), i és que el 
canal meridional està força més encaixat i té 
un pendent més suau, la situació queda justi- 
ficada car es desenvolupa en el contacte entre 
els materials areno-margosos del Cretaci infe- 
rior i les dolomies del Retià, la diferència pel 
que fa a la resistència de materials així com 
el fet que ambdós canals tinguin el mateix 
ordre d'Strahler - ordre 3 - (Strahler, 1979) fa 
que descartem la possibilitat que el seu 
desenvolupament no hagi estat més o menys 
contemporani. A més a més ambdós presen- 
ten la mateixa orientació governada per les 
directrius estructurals NVV-SE que afecten en 
aquest sector i que estan subordinades a 
l'orientació del conjunt de les serres de 
Llevant en direcció NE-SW. Aquesta mateixa 
orientació és la que segueix el 
collector principal, el caràcter 
meandriforme del qual podria 
venir justificat per episodis de 
neotectònica dels quals se'n 
troben indicis als sistemes 
dunars de Sa Canova i Can 
Picafort amb orientacions 
similars (Servera, 1997). 
L'arquitectura del ventall 
des Caló condiciona el traçat i 
les formes de la línia de costa. 
L'acció erosiva de la mar pro- 
voca una erosió diferencial atès 
a l'alternança entre els dipòsits 
de biocalcarenites i els propis 
del ventall en la seva zona 
distal. El nivell marí actual 

Fig. 3. Perfils longitudinals del ventalls al-luvial des Caló. A) Superficies dels ventalls alluvials sobre 
el tàlveg nord. B) Superfícies dels ventalls al-luvials sobre el tàlveg sud. C) Detall de la incisió dels 


canals. 
Fig. 3. Caló alluvial fan longitudinal profile 


. A) Alluvial fan surface over nothern mountain stream 


B) Alluvial fan surface over southern mountain stream. C) Incised streams 


desmantella un nivell de fanglomerats a l'hora 
que modela una plataforma d'abrasió litoral 
sobre les biocalcarenites (Fig. 4), on 
s'observen exemples de marmites i cocons; 
tot i que dominen les formes d'aplanament ja 
que l'abundant nombre de clastes alliberats 
dels fanglomerats poleixen el 
nivell de biocalcarenites. El 
canal d'incisió presenta en el 
seu tram distal dipòsits de gra- 
ves que queden separades del 
codolar de na Jordi per 
barra transversal. 


una 


Fàcies sedimentàries 


La construcció del ventall 
alluvial des Caló respon a la 
superposició, imbricació i 
acumulació de diferents dipòsits 
sedimentaris. Tot i que els més 
importants tant pel volum, com 
pel seu paper en l'evolució 
geomorfològica del ventall són 


Fig. 4. 
biocalcarenites. 
Fig. 4. Shore platform developed on biocalcarenites. 


Plataforma 


les colades rocalloses (debris flows), els 
corrents laminars (s/teetfloods) i les eolianites: 
també hi apareixen alguns nivells de paleosóls 
i dipòsits col-luvials. 





d'abrassió desenvolupada sobre les 

Colades rocalloses 
(debris flows) 


Els dipòsits de colada 
rocallosa es caracteritzen per 
tenir una granulometria variada, 
amb clastes que poden anar 
des de la mida bloc fins a 
còdols. Solen ésser granosopor- 
tats, sense que es pugi 
identificar matriu, excepte per 
a les fàcies més distals. Estan 
mancats d'estratificació interna 
i de vector dominant a la 
fàbrica (Fig. 5). La forma dels 
clastes sòl ésser més o menys 
isomètrica ja que les con- 
dicions viscoses de transport, 
en una mixtura d'aire i aigua que es despla- les mostres de dipòsit de colada rocallosa pre- 
cen pendent avall per la força de la gravetat, senten com a mínim un 50% dels punts 
no classifiquen ni modelen els clastes (Weeb situats per sobre del limit C,, (Fig. 6). La 
i Fredine, 1999). Així als diagrames ternaris disposició dels punts dins el triangle de Folk 





Fig. 5. Dipòsits de colada rocallosa. 
Fig. 5. Debris flows deposits. 

Fig. 6. Diagrames ternaris. SF) Dipòsits de flux laminar. DF) Dipòsits de colada rocallosa. La línia 
horitzontal indica la situació de l'índex C,,. 
Fig. 6. Ternary diagrams. SF) Sheetfloods. DF) Debris flows. Horizontzal lines marks C,, index. 

ens indica que els clastes tenen els tres eixos aglutina més d'un 6096 dels individus entre 
de dimensions semblants, esbiaixats cap a la les categories de molt angular i angular (Fig. 
isometria entre els eixos intermedis i major. A 7). 

més a més, la textura dels debris flovs 

Fig. 7. Histogrames d'arrodoniment. VA) Molt angular. A) Angular. SA) Subangular. SR) Subarrodonit. 
R) Arrodonit. 


Fig. 7. Roundness histograms. VA) Very angular. A) Angular. SA.) Subangular. SR) Subrounded. R) 
Rounded. 

Els dipósits de debris flows representen 
les fàcies sedimentàries més importants pel 
que fa a volum de sediments al ventall 
alluvial des Caló, el procés del qual en resul- 
ta pot iniciar-se per dos mecanismes (Blair i 
McPherson, 1994). El més comú implica la 
transformació i desintegració dels dipòsits 
col-luvials dels vessants quan l'aigua i l'aire 
s'infiltren a la regolita i inicien el moviment 
pendent avall. Aquest procés requereix de la 
presència d'una abundant quantitat d'aigua al 
col-luvió, així cal cercar la seva gènesi en una 
pluja intensa i abundant o bé després de la 
fusió de les neus. El segon mecanisme esdevé 
quan el moviment ràpid de l'aigua intercepta 
una conca amb vessants recoberts amb 
abundant sediment, l'energia de l'aigua es va 
dissipant quan posa en moviment els clastes, 
fent-los xocar, etc. Ambdós mecanismes són 
promoguts a les conques dels ventalls 
alluvials arran que solen presentar fort 
pendent i escassa classificació dels materials 
col-luvials dels vessants, juntament amb una 
xarxa de drenatge convergent que concentra 
tant el flux de sediment com el d'aigua. 


Corrents laminars (sheetfloods) 


Els sheetfloods o corrents laminars són 
un dels processos fluids gravitatoris més 
importants en la construcció dels ventalls 
alluvials. Els corrents laminars són el resultat 
de l'expansió no confinada del flux quan es 
desplaça ventall avall (Harvey i Renwick, 
1987). Es desenvolupen quan fluxos ràpids i 
esporàdics es carreguen de sediment i són 
atenuats per la manca d'un canal i pel 
pendent multidireccional resultat de la forma 
semicónica del ventall alluvial. 

Els dipòsits dels corrents laminars es 
caracteritzen per una major classificació pel 
que fa la mida de gra, que abraça les 
fraccions de còdols i graves amb estratificació 
laminar i una fàbrica definida per la direcció 
de transport i una lleu inclinació cap a la 
superfície del ventall. També es poden trobar 
dipòsits de sheetflood amb una lleugera 
estratificació —encreuada en disposició 
lenticular (Blair i McPherson, 1994). 


Al ventall des Caló els nivells 
identificats com a sheetfloods corresponen a 
cossos de graves i còdols que per la seva 
forma denoten haver patit transport i en 
condicions menys viscoses que els còdols 
observats a les colades rocalloses; ja que la 
seva textura és més arrodonida (Fig. 8). Si 
observem els diagrames ternaris de forma i els 
histogrames de textura comprovarem que la 
distribució de punts al diagrama de Folk (Fig. 
6) està força esbiaixada per sota de l'índex 
C, i cap al sector del gràfic que representa 
els clastes més allargat. D'un 30 a un 55% 
dels individus de la mostra se situen per sota 
de l'índex C,,, i pel que fa a la textura pre- 
senta distribucions quasi normals front a les 
completament esbiaixades dels debris flovs. 
En aquesta ocasió quasi la meitat dels clastes 
se situen a les classes de textura subangular i 
subarrodonit (Fig. 7) a les quals cal afegir 
una presència significativa dels clastes 
arrodonits, especialment quan el mostreig s'ha 





Fig. 8. Dipòsits de corrent laminar. 
Fig. 8. Sheetfloods deposits. 

realitzat ventall avall. Aquest fet denota una 
major acció sobre el claste durant el transport. 

Tot i que la mida de gra i la clas- 
Sificació ja són uns primers criteris per a la 
discriminació entre els dipósits de colada 
rocallosa i els de corrent laminar, l'anàlisi 
morfoscòpica ens permet establir una relació 
inversa entre la raó d'angulositat (RA), 
resultant de la suma del percentatge de clastes 
molt angulars i angulars de cada mostra, i el 
percentatge de clastes que es troba per sota 
de la relació que implica que l'eix major és 
quatre vegades l'eix menor, és a dir entre el 
conjunt de clastes allargats. Aquesta relació 
(Fig. 9) ens confirma condicions de transport 
diferent per a cada dipòsits. La viscositat dels 
debris flows queda reflectida tant en l'escàs 
arrodoniment de la textura com en la longitud 
similar dels eixos, semblança que denota un 
escàs retraballament. Característiques contrà- 
ries als clastes que conformen els fluxos 
laminars ja que aquest presenten una pro- 
minència de l'eix major sobre els altres eixos, 
tret característic del clastes transportats per 
medis aquosos, i presenten un grau d'ar- 
rodoniment major. 


Cal matisar que tot i que els sheet/loods 
es poden confondre com a dipòsits de tipus 
distributari (braided) Blair i McPherson 
(1994), a una extensa revisió dels sediments 
i processos que intervenen en la construcció 
dels ventalls al-luvials, demostraren que amb 
les condicions de pendent i confinament dels 
fluxos propis del ventall alluvial, aquests 
dipósits no es podien formar si no era com a 
resultat d'un procés secundari de remonició 
dels dipósits de flux laminar (no canalitzats), 
i amb un caràcter superficial. 


Eolianites 


Es tracta de dipósits construits per 
arenisques calcàries, els grans de les quals 
són majoritàriament biogènics. No s'observen 
restes de fauna, però si nivells de rizoconcrec- 
cions, l'estratificació és planoparallela i 
encreuada de baix angle (Fig. 10). Són 
abundants les cicatrius erosives reomplertes 
per còdols i matriu arenosa. Fornós ef al. 
(1983) associen aquests dipòsits a cordons de 
dunes litorals en referència a la seva posició 
respecte a la costa, i a la tipologia d'es- 
tratificació. 


Evolució geomorfològica 











i La cartografia detallada del 
ventall al-luvial des Caló (Fig. 11), 
l'anàlisi morfoscòpica dels sedi- 
ments i l'estudi de les seccions i 
columnes estratigràfiques del ven- 
tall, permeten identificar tres 
episodis d'agradació al'luvial entre 
els quals s'intercalen dos forma- 
| cions de cordons dunars. 





i L'organització de les formes i dels 

Fig. 9. Relació entre l'índex de forma i el de textura. 
Fig. 9. Relation between shape index and roundness index. 


— —— A grans trets, la forma del 


ventall des Caló és telescópica 
(Bowman, 1978) amb segments 
dels episodis més moderns dins 

Fig. 10. Eolianites. 
Fig. 10. Eolianites. 


les àrees disseccionades dels dipósits més 
antics. Nivells d'encrostament, superfícies 
d'erosió, paleosòls i nivells dunars permeten 
diferenciar tres episodis d'agradació. La 
disposició d'un sobre l'altre varia en funció 
de la situació sobre els trams proximals i 
distals del ventall. Així a l'entorn de la cota 
25 m el canal d'incisió deixa al descobert un 
tall on s'observa netament la superposició del 
segon nivell de fanglomerats (F1) sobre el 
primer episodi al-luvial, la transició ve marca- 
da per un encrostament. 

Aquest primer nivell de ventall alluvial 
s'organitza en una sequència sedimentària 
regressiva, en el sentit que passem de fàcies 
més energètiques i proximals (com puguin ser 
les colades rocalloses) a la base a dipòsits 
més distals com fluxos laminars molt 
arrodonits (Fig. 12). En els talussos retallats 
per l'acció marina s'observa com aquesta 
primera agradació (F1) es disposa mitjançant 
un contacte erosiu sobre el primer dels cossos 
dunars (D1) que es descriuen en aquest estudi 
(Fig. 3a). La matriu del fanglomerat així com 
el paleosòl que n'evoluciona tenen una 
important presència de grans d'arena bioclàs- 
tica. La sequència que parteix del cos dunar 
DI i sobre la que es disposen les fàcies 
distals i el paleosòl del primer episodi 
d'agradació del ventall al-luvial (Fig. 13) pot 


ésser seguit des de l'entrant de 
Sa Platjola fins al contacte del 
ventall de s'Estanyol amb els 
sistemes dunars holocènics de 
Sa Canova. 

El segon període 
d'agradació (F2) ve precedit 
d'un episodi de dissecció que 
parteix des de l'àpex de la 
superfície al-luvial que definim 
com a primera agradació (Fig. 
14), així més que atribuir la 
dissecció a un descens en el 
nivell de base per motius 
eustàtics, cal cercar la seva raó 
d'ésser en un lleu reactivament 
tectònic. L'evolució d'aquest 
episodi es caracteritza per la 
interacció (Fig. 3b) amb el segon cos dunar 
(D2). A ponent el cordó dunar (Fig. 15) en 
condiciona la circulació i arran de mar desta- 
quen gran quantitat de cicatrius reomplertes 
de conglomerats. Sòls a la secció de na Jòrdia 
(Fig. 16) hi observem el contacte directe del 
segon episodi alluvial sobre el primer. Si fa, 
no fa, a la mateixa alçària que els trencaments 
del cordó dunar. A més a més, la matriu 
d'aquest segon episodi també és rica amb 
arenes bioclàstiques, per aquest motiu cal 
pensar en una coetanietat entre el desenvolu- 
pament del segon ventall i la deposició del 
segon cordó. 

El darrer estatge evolutiu té un marcat 
component de reactivació tectònica. El canal 
d'incisió canvia de direcció, modificació que 
és comuna a tots els ventalls del coster occi- 
dental de la península d'Artà, i que condueix 
a un marcat caràcter meandriforme que jugarà 
el paper de barrera física durant l'agradació 
dels que anomenem tercer ventall (F3). 
Aquest episodi és present en forma de 
terrasses a banda i banda del canal d'incisió 
i queda per sota dels talls del segon episodi 
d'agradació. A diferència de les sequències 
dels anteriors ventalls, aquest la presenta amb 
caràcter transgressiu, els dipòsits de debris 
flow recobreixen fàcies més distals. 

La série evolutiva queda tancada per la 
dissecció del tercer ventall, l'establiment 
d'una barra de graves a la desembocadura del 
torrent i l'acció de soscavament de la mar 
sobre els dipósits costaners del primer episodi 
d'agradació, que provoquen la caiguda de 
blocs d'eolianites i conglomerats d'ordre 
hectometric. 


Significació de les formes i dels sediments 


L'evolució dels ventalls alluvials 
respon a la interacció entre la tectònica i els 
factors climàtics. La tectònica és la responsa- 
ble de crear el gros del relleu que permet la 


formació del ventall a partir de la producció 
de sediment derivada de l'aixecament de les 
àrees muntanyoses (Bull, 1977). La tectònica 
també incideix en el pendent del ventall, ja 
que al provocar variacions en el nivell de 
base afavoreix la incisió del ventall al-luvial. 
El descens del nivell de base també cal rela- 
cionar-ho amb descens dels nivells de la mar 
o dels llacs (Harvey et al, 1999). D'altra 
banda els factors climàtics tenen un paper 
preponderant pel que fa a l'abastament 
d'aigua i sediments a àrees de muntanya, un 
canvi en el volum de precipitació incideix en 
la dinàmica del ventall. 

Fig. 11. Mapa geomorfológic del ventall al-luvial des Caló; 1) Localització seccions. 2) Localització 
columnes. 3) Plataforma DI. 4) Canals d'incisió. 5) Dolomies. 6) Ventall alluvial Fl. 7) Ventall al-luvial 
F2. 8) Ventall alluvial F3. 9) Eolianites D2. Seccions i columnes estratigràfiques. 1) Eolianites. 2) 
Dipòsits de colada rocallosa. 3). Dipòsits de flux laminar. 4) Nivell edàfic. S1) Secció de Na Jòrdia. S2) 


Secció des Caló. 
Fig. 1l. 


Geomorphological map of the Caló alluvial fan; 1) Stratigraphic section location. 2) 


Stratigraphic columns sections. 3) Shore platforms D1. 4) Incision channel. 5) Dolomites. 6) Alluvial 
Jan Fl. 7) Alluvial fan F2. 8) Alluvial fan F3. 9) Eolianites D2. Stratigraphic columns and sections; 
1) Sandstone. 2) Debris flows. 3) Sheetfloods. 4). Soil. SI) Na Jórdia section. $2) Es Caló section. 


Ll. Gómez-Pujol, Sedimentologia i evolució geomorfológica des Caló (Artà) 119 


Fig. 12. Superfície del ventall 
al-luvial Fl. 
Fig. 12. FI alluvial fan surface. 





Fig. 13. Intercalació entre els 
dipòsits DI, D2, Fl i F2 a Sa 
Platjola. 
Fig. 13. Interbedded DI, D2, F1 
and F2 deposits at Sa Platjola 
section. 





Fig. 14. Superficie del ventall 
alluvial F2. Al fons de la 
fotografia s'observa el ventall Fl. 
Fig. 14. F2 alluvial fan surface. 
Fl fan surface can be observed 
at photo end. 

Fig. 15. Cossos sedimentaris del ventall alluvial F2 sobre les 


eolianites des Caló. 


Fig. 15. F2 alluvial fan sediments on Es Caló eolinites. 


L'agradació dels ventalls al-luvials du- 
rant el Quaternari a les regions àrides ha estat 
interpretat com a resposta a l'augment d'aport 
sedimentari durant els períodes de clima fred 
i/o humit (Dorn, 1994). Harvey (1978, 1987) 
a partir de nombrosos estudis al sud-est de la 
península Ibèrica suggereix que els canvis 
climàtics són responsables dels canvis entres 
els règims d'agradació i dissecció dels ven- 
talls alluvials, donant-se les fases d'agradació 
màxima durant els episodis glacials del 
Pleistocè. Els climes pleis- 
tocens es creu que eren força 
àrids amb glacials massa freds 
per al desenvolupament de 
vegetació amb port arbori, però 
amb intenses pluges estacionals 
(Butzer, 1975). 

Així, cal pensar que 
l'aport de sediment i aigua 
necessària per a la gènesi dels 
debris flows i sheetfloods que 
construeixen les fases d'agra- 
dació identificades necessiten 
tant de l'activitat tectònica (que 
queda palesa en els canvis de 
direcció dels canals d'incisió i 
de pendent de les superfícies 
del ventall) com d'un règim 





humit i/o fred. La 
dels ventalls 
seria, doncs, un 
indicador de cicles humits. 
Aquests, dins — l'evolució 
climàtica del Quaternari, s'han 
de situar en la transició cap als 
episodis freds, ja que és quan 
hi ha un major volum d'aigua 
a l'atmosfera (Lowe i Walker, 
1998). 

Pel que fa a les eolia- 
nites hom les situa com 
indicadors de cicles regressius 
(Cuerda, 1989), de fet la 
composició biogènica ens ha de 
situar en un ambient càlid o bé 
temperat i, a més a més, la 
necessitat. d'un nivell marí 
baix, ja que només en condicions de mo- 
viment negatiu els vents de tempesta trobaran 
prou sediment per a desplaçar-ho a la costa 
(Rosselló, 1996), ens adreça novament a un 
cicle regressiu. Cal posar esment en el fet que 
durant els períodes regressius el potencial de 
conservació de sediments -tous- com les 
eolianites és força major que no en els cicles 
transgressius. 

Així dones, el conjunt de dipòsits 
presents en el ventall des Caló se situarien a 


climàtic 
agradació 
al-luvials 





Fig. 16. Secció de Na Jórdia. 
Fig. 16. Na Jórdia section. 

cavall dels cicles (Fig. 17) de transició entre 
períodes interglacials (càlids) i períodes 
glacials (freds), tot i que l'abast dels episodis 
d'agradació dels ventalls ocuparien un interval 
fred més ampli. La seqüéncia que hem pre- 
sentat, a grans trets, implica el registre de tres 
pulsacions fredes dibuixades pels dipòsits de 
ventall i dos pulsacions càlides introduides 
pels cossos dunars. 


Temptativa de cronologia 


La manca de datacions radiomètriques 
fa que l'aproximació que segueix no sigui 
més que una hipòtesi, una temptativa d'aco- 
modar els cicles climàtics que implica el 
registre sedimentari des Caló a l'evolució del 
Quaternari definida per altres estudis amb una 
base cronològica sòlida. A una àrea propera 
disposem de dos estudis paleontològics i un 
de sedimentològic amb datacions radiomè- 
triques. 

Cuerda i Galiana (1976) estudien un ja- 
ciment situat a Caló des Cans, si fa no fa dos 
quilòmetres al sud del ventall alluvial des 
Caló. Hi distingeixen un nivell d'eolianites a 
base que per estar recobert de conglomerats 
marins amb fauna eutirreniana assignen al pe- 
ríode Riss. Aquesta mateixa edat és la que 
atribueixen Vicens i Gracia (1988) a les eo- 
lianites a nivell de mar d'un perfil situat a 
redós del Cap Ferrutx (Sa Font Salada). 
Aquest perfil presenta força similituds amb la 
columna estratigràfica de Sa Platjola, Vicens 
i Gracia (1988) atribueixen les eolianites que 
se situen per sobre d'un episodi continental al 
Würm. 

Recentment ha estat publicat un acurat 
estudi sobre la estratigrafia i les implicacions 
climàtiques de les seccions costaneres del 
Caló des Cans, realitzat pels geógrafs de la 
universitat de Londres (Rose i Meng, 1999; 
Rose et al., 1999). Dit estudi s'emmarca dins 
el programa NERC TIGGER Ilc centrat en 
les respostes ambientals als canvis climàtics a 





ds m 





Fig. 17. Evolució del ventall alluvial i els dipòsits dunars. La linia indica les variacions climàtiques, 
on I són els màxims interglacials i G els màxims glacials. Els punts negres situen els episodis dunars 
en contexts regressius i l'acrecció dels ventalls durant els episodis humits, freds. Sobre els cicles 
interglaciars les barres negres indiquen etapes predominantment erosives i les blanques deposicionals. Per 
als glacials les barres negres representen èls períodes d'acrecció i les blanques els d'incisió. 

Fig. 17. Alluvial fan and dune deposits evolution. Line shows climatic changes, where I are interglacials 
and G the glacials pulses. Black point locate dune deposition on regression context the ones, acrection 
during a cold episode. Bar blacks on interglacial poles mean erosion domine, and white deposition. 
Black lines below glacial poles mean deposition domine and the white ones, incission. 

la Mediterrània des del darrer interglacial fins 
al present. L'espectacularitat d'aquest estudi 
rau en la descripció d'una seqüència, quasi 
bé, únicament continental que registra tots els 
estadis isotòpics del quaternari des del darrer 
interglacial (140 Xa). La gran quantitat de 
datacions realitzades a partir de diferents 
tècniques radiomètriques (amino-àcids, lumi- 
niscència, Th/U, etc.) juntament amb la 
correlació estratigràfica permet extrapolar 
l'edat dels principals cossos sedimentaris del 
ventall alluvial des Caló. 

Amb una localització més meridional hi 
tenim l'estudi del sondatge de s'Albufera 
(Fornós et al., 1996), on les datacions esta- 
bleixen un marc que llevat d'un episodi 
d'albufera guarda un estret paral-lelisme amb 
l'evolució de la seqüència des Caló, s'identi- 
fiquen tres grans nivells alluvials separats per 
dos grans nivells de cossos dunars. Els tres 
períodes d'agradació dels ventalls alluvials 
són presents a altres indrets de la conca 
Mediterrània. En un marc geogràfic pròxim 
tenim exemples al litoral de Múrcia (Harvey 
et al, 1999) i al del País Valencià (Rey i 
Fumanal, 1996). 

Així doncs, el primer cos dunar (DI) 
seria atribuit a l'interglacial Riss-VVúrm (a les 
darreries de l'estadi isotòpic 6, c. 135ka ) i el 
segon grup d'eolianites (D2) a l'última regres- 
sió de lel Plistocè. El que situaria el primer 
cos al-luvial (F1) en les pulsacions fredes de 
l'estadi isotòpic 5, i el segon ventall (F2) a 
cavall dels estadis isotòpics 4 i 3. El tercer 
episodi d'agradació del ventall se situaria dins 
la primeria de l'Holocè. Tanmateix la ubi- 
cació en l'evolució cronològica del Quaternari 
mallorquí queda pendent de futures datacions. 


Conclusions 


El ventall des Caló està construit per la 
intercalació de dipòsits de ventall al-luvial i 
cordons dunars. Els dipòsits de ventall 
alluvial estan controlats per la tectònica i 
l'aport de sediment vinculat al canvi climàtic. 
Les condicions necessàries per al desen- 


volupament dels dipòsits de colades rocalloses 
(debris flows) així com de fluxos laminars ens 
situen en condicions força humides, fredes, 
mentre que els dipòsits d'eolianites atès a la 
seva gènesi s'ubiquen, a grans trets, en la 
transició entre el màxim interglacial i el 
màxim glacial. La manca de datacions no 
permet més que una aproximació hipotètica 
als estatges del Quaternari als quals podrien 
pertànyer aquestes formes. 

